open-index/open-wikipedia-markdown huggingface dataset:
Majstrovstvá Slovenska v bedmintone hráčov do 19 rokov

**Majstrovstvá Slovenska U19 v bedmintone** je turnaj, ktorý organizuje Slovenský zväz bedmintonu na konci každého kalendárneho roku (sezóny). Právo účasti na turnaji má najlepších 24 hráčov chlapcov a dievčat do 19 rokov v každej disciplíne podľa získaných bodov a priebežneho rebrička U19 vydaného k 1. novembru daného roka.

## Víťazy podľa rokov

* *V roku 2020 sa Majstrovstvá SR U19 v bedmintone neuskočnili kvôli COVID-19 opatreniam.*

## Finálové zápasy

## Referencie

## Pozri aj
* Bedminton
* Slovenský zväz bedmintonu

## Zdroje
* Oficiálna stránka SZBe

Kategória:Bedminton na Slovensku
Kategória:Majstrovstvá Slovenska
Kategória:Bedmintonové súťaže
Turistická značkovaná trasa číslo 2431

**Turistická značkovaná trasa číslo 2431** je krátka modrá trasa v Strážovských vrchoch. Začína  v obci Závada pod Čiernym vrchom a končí na rázcestí Demovec. Dĺžka trasy je 6,3 km. Turistická trasa je v správe Klubu slovenských turistov. 

## Priebeh trasy

## Referencie

## Pozri aj
* Zoznam turistických značkovaných trás v Strážovských vrchoch

## Externé odkazy
* Trasa na turistickej mape

2431
2431
EPPO kód

**EPPO kód** alebo **Bayer kód** je kód v systéme identifikácie úžitkových rastlín a ich škodcov.

Základom systému je databáza názvov druhov, a to ako vedeckých názvov, tak triviálnych názvov.

Kód zložený z piatich písmen označuje rastliny, kód zložený zo šiestich písmen označuje ostatné organizmy.

Kód spravidla tvorí skratka vedeckéhonázvu organizmu. Je odvodený z prvých troch alebo štyroch písmen rodu a prvých dvoch písmen druhu. Napríklad kukurica siata *Zea mays* je ZEAMA, a fytoftóra zemiaková *Phytophthora infestans* je PHYTIN ap.

Celkovo je v databáze uvedených viac ako 93 000 druhov (k júnu 2021), z toho:

* 54 100 druhov rastlín (pestované rastliny, voľne rastúce rastliny, buriny);
* 26 800 druhov živočíchov (hmyz, roztoče, hlísty, hlodavce a iné);
* 11 500 druhov mikroorganizmov (napr. baktérie, plesne, vírusy, viroidy, častice podobné vírusom);
* 620 nezaradených.

Pretože je kód nemenný, nepodlieha zmenám v biologickej klasifikácii a nemá naň vplyv skutočnosť, že sa pre daný druh používajú rôzne vedecké synonymá. Vylúčia sa aj problémy spojené s revíziami, ktoré vyplývajú z nových poznatkov. Systém využívajú výskumní pracovníci, ochranárske agentúry a vládne organizácie.

V rámci projektu financovaného EÚ bolo od roku 2018 do júna 2021 vytvorených viac ako 4000 nových kódov.

Kód zaviedla spoločnosť Bayer Corporation a teraz udržuje oficiálny zoznam kódov organizácie EPPO (European and Mediterranean Plant Protection Organization, Európska a Stredozemná organizácia ochrany rastlín). Preto je kód identifikačného systému známy aj ako kód EPPO.

## Referencie

## Literatúra
* MAIR, Wesley; LOPEZ-RUIZ, Francisco; STAMMLER, Gerd et al. Proposal for unified nomenclature pre target-site mutations, ktoré sú spojené s rezistenciou na fungicídy. *Pest Management Science.* August 2016, vol. 72, iss. 8, s. 1449–1459. doi 10.1002/ps.4301 https://onlinelibrary.wiley.com/doi/full/10.1002/ps.4301

## Externé odkazy
* EPPO Global Database (European a Mediterranean Plant Protection Organization)
* Bayer kódy v internetovom atlase burín Herba; verzia 2.2
* katedra agroekológie a rastlinnej produkcie
* How to request nové EPPO kódy sa vytvoria v EPPO Global Database? Guidelines. Creation of new EPPO codes (2016-03)
*  Bayer kódy na eppo.int, 2013

## Zdroj

Kategória:Ochrana prírody v Európe
Kategória:Taxonómia
Gafer

**Gafer** bola francúzska filmová produkčná spoločnosť, ktorú spoločne vytvorili herci Jean Gabin a Fernandel v roku 1963.

## História
Názov spoločnosti tvoria prvé slabiky hercov **Ga**bin a **Fer**nandel. Fernandel hovoril, že výber pseudonymov bol nevyhnutný, pretože sobášom mien dvoch hercov (Moncorgé a Contandin) by vzniklo nepoužiteľné meno. Gafer produkovala deväť celovečerných filmov: päť s Jeanom Gabinom, tri s Fernandelom, ale iba v jednom hrali spolu. Táto produkčná spoločnosť ukončila svoju činnosť v roku 1973, dva roky po Fernandelovej smrti.

## Filmografia
* 1964: *L'Âge ingrat*, réžia Gilles Grangier
* 1966: *Le Voyage du père*, réžia Denys de la Patellière
* 1968: *Muž v buicku*, réžia Gilles Grangier
* 1968: *Paša*, réžia Georges Lautner
* 1970: *Heureux qui comme Ulysse*, réžia Henri Colpi
* 1970: *Heroin*, réžia Pierre Granier-Deferre
* 1971: *Le Chat*, réžia Pierre Granier-Deferre
* 1972: *Le Tueur*, réžia Denys de la Patellière
* 1973: *Prípad Dominici*, réžia Claude Bernard-Aubert

## Referencie

## Externé odkazy
* Unifrance

## Zdroj

Kategória:Filmové produkčné podniky vo Francúzsku
Kategória:Podniky založené v 1963
Kategória:Podniky zaniknuté v 1973
Kotangensová veta

V trigonometrii je **kotangensová veta** tvrdením o vzťahu polovičných uhlov trojuholníka a jeho strán založené na všeobecne platných konštantných vzťahoch (pomeroch) uhlov a dĺžok strán ľubovoľného trojuholníka. Kotangensová veta znie

\frac{\text{cot}(\alpha / 2)}{s-a}
=
\frac{\text{cot}(\beta / 2)}{s-b}
=
\frac{\text{cot}(\gamma / 2)}{s-c}
=
\frac{1}{r}

kde s je polovičný obvod trojuholníka (semiperimeter)

s = \frac{a+b+c}{2}

a r je polomer vpísanej kružnice

r = \sqrt{
\frac{(s-a)(s-b)(s-c)}{s}
}.

## Dôkaz
náhľad|''Trojuholník so zvýraznenými segmentami na jeho stranách, ktoré vytvára vpísaná kružnica.''
Vpísaná kružnica sa dotýka každej strany trojuholníka a rozdeľuje tak každú stranu na dve časti. Týchto šesť úsečiek je tvorených troma pármi rovnako dlhých dvojíc, ktoré vždy vychádzajú z jedného vrcholu trojuholníka. Pre obvod trojuholníka teda platí

\begin{align}
p &= 2(s-a) + 2(s-b) + 2(s-c) \\
  &= 2((s-a) + (s-b) + (s-c)) \\
\end{align}.

Ak sa zoberie z každého páru jedna úsečka tak ich súčet je rovný polovičnému obvodu trojuholníka

s = (s-a) + (s-b) + (s-c).

Každá strana trojuholníka je tak tvorená dvoma segmentami

\begin{align}
a &= (s-b) + (s-c) \\
b &= (s-a) + (s-c) \\
c &= (s-a) + (s-b) \\
\end{align}.

Ak sa zoberie každý z týchto šiestich segmentov tak v spojení so stredom vpísanej kružnice sa vytvorí šesť pravouhlých trojuholníkov kde jednu z odvesien tvorí polomer vpísanej kružnice a tak platí

\begin{align}
\text{cot}(\alpha / 2) &= \frac{s-a}{r} \\
\text{cot}(\beta / 2) &= \frac{s-b}{r} \\
\text{cot}(\gamma / 2) &= \frac{s-c}{r} \\
\end{align}.

## Referencie

## Pozri aj
* sínusová veta
* kosínusová veta
* tangensová veta
* trigonometria

Kategória:Trigonometria
Rýchlorezba

**Rýchlorezba** () je špecifickou formou tvarového opracovania dreva, kedy je za relatívne krátky čas (rezbárom, sochárom)  zhotovená socha. Spracovanie je realizované predovšetkým motorovými pílami, prípadne inými strojmi a nástrojmi (uhlová brúska, priama brúska, špeciálne nádstavce...).
náhľad|Andrej Irša: speedcarving Landwirtschaftliche Fachschule Obersiebenbrunn 2006.
Tento smer sa vyvinul z bežnej rezby motorovou pílou. Odlišnosti sú však zrejmé: zatiaľ čo rezba motorovou pílou kladie dôraz na umeleckú úroveň a originalitu, rýchlorezba naopak kladie dôraz na ľúbivosť, rýchlosť a šou pre divákov. Postupnosť prác a rezov je dopredu dôkladne pripravená a veľmi často nacvičená na niekoľkých predchádzajúcich (takmer identických) prácach. Rýchlorezba kladie vysoké nároky na kondíciu autora a realizáciu tak možno považovať za športový výkon.

Exhibičná forma má dopredu stanovený čas, počas ktorého má socha (pred očami verejnosti) vzniknúť.Súťažná forma je založená na výkonoch dvoch a viacerých súťažiacich, ktorí sa snažia stvárniť vo vymedzenom limite zadaný motív, tému, alebo kompozíciu.Exhibície ani súťaže nemajú ustálené pravidlá a tak sa odišujú výberom autorov, ich prejavom, kvalitou aj organizačne.

Počiatky rýchlorezby spadajú na našom území do obdobia osemdesiatich rokov minulého storočia. Súťaženie vznikalo spontánne medzi autormi, ktorí sa snažili preukázať svoje shopnosti pred kolegami a neskôr aj pred návštevníkmi. Z uvedeného obdobia je zmieňovaná potreba rýchleho zhotovenia sošky pre osobu, ktorá mala zásluhy, či väzbu k podujatiu a vznikla tak potreba ju odmeniť. V takomto prípade jeden, alebo viacerí autori (ktorí sa striedali) vytvorili dielo vo výnimočne krátkom čase, avšak výraz „rýchlorezba“ alebo „speedcarving“ sa ešte nepoužíval. Tvrdenia, že rezba motorovou pílou a rýchlorezba sa k nám dostala až na začiatku tisícročia a dokonca zo zámoria nie sú pravdivé, pretože existujú doklady o výtvarnom využití motorových píl od roku 1967 (Medzinárodné sochárske sympózium v Moravanoch nad Váhom). 


*„Řezání motorovou pilou v České republice odhaduji tak na deset – patnáct let, kdy se tady tomu začali lidi věnovat a začli vznikat takové ty hrubé sochy. No a jelikož tenhle způsob řezby přišel z Ameriky, kde dneska jsou na špicce, jsou nejdál, tak s tou partou, se kterou řežu, tak jsme si začali vyprávět, prohlížet, jak to dělaj řezbáři za mořem a tam jsme brali inspiraci, abychom mohli vyřezat sochy, jen motorovou pilou.“*

(Radek Smejkal, Česká televize, *Dobré ráno*, 12. jún 2017)


V súčasnosti sa poriadajú nie len súťaže ale aj organizačne náročnejšie majstrovstvá. Jedným z nich boli Majstrovstvá  ČR v rýchlorezbe v Třinci v roku 2021.

## Referencie

## Literatúra
* 
* 

Kategória:Sochárstvo
Kategória:Rezba
Lodyha

**Lodyha** môže byť nesprávne (bohemizmus) alebo staršie (do 50. rokov 20. storočia):
*v botanike: byľ
*v poľovníctve: kmeň (t. j. hlavná os parohu), pozri kmeň (parohy)

## Odkazy
Turkovič

**Turkovič** (ženský variant: **Turkovičová**) je priezvisko so zaznamenaným rozšírením na Slovensku a v Česku.

Na Slovensku sa v roku 1995 nachádzalo 124-krát. Najčastejšie sa vyskytovalo v lokalitách ako Skalica, okres Senica (od roku 1996 Skalica) (21); Nové Mesto nad Váhom, okres Trenčín (od roku 1996 Nové Mesto nad Váhom) (14); Modra, okres Bratislava-vidiek (od roku 1996 Pezinok) (11); Myjava, okres Senica (od roku 1996 Myjava) (4); Rača (obec Bratislava), okres Bratislava III (4); Karlova Ves (obec Bratislava), okres Bratislava IV (4); Pezinok, okres Bratislava-vidiek (od roku 1996 Pezinok) (3); Petržalka (obec Bratislava), okres Bratislava V (8); Ružinov (obec Bratislava), okres Bratislava II (7); Malacky, okres Bratislava-vidiek (od roku 1996 Malacky) (5); Rovinka, okres Bratislava-vidiek (od roku 1996 Senec) (4); Piešťany, okres Trnava (od roku 1996 Piešťany) (3); Bernolákovo, okres Bratislava-vidiek (od roku 1996 Senec) (2); Kátov, okres Senica (od roku 1996 Skalica) (2); Karlova Ves (obec Bratislava), okres Bratislava IV (2); Nové Mesto (obec Bratislava), okres Bratislava III (2); Podunajské Biskupice (obec Bratislava), okres Bratislava II (1) a Devínska Nová Ves (obec Bratislava), okres Bratislava IV (1). 

V Česku sa v roku 2016 nachádzalo 30-krát. Najčastejšie sa vyskytovalo v lokalitách ako Hodonín (9), Šlapanice (7), Praha (2), Mladá Boleslav (2), Kyjov (2), Mělník (2), Brandýs nad Labem (2), Brno (1) a Židlochovice (3).

## Referencie

Kategória:Slovenské priezviská
Kategória:České priezviská
André Abellon

Blahoslavený **André Abellon, [[Rehoľa kazateľov|O. P.]]** (* 1375† 15. mája 1450) bol francúzsky rímskokatolícky kňaz a člen rádu bratov kazateľov. Bol tiež známym maliarom.

## Životopis
[vľavo|náhľad|240x240bod| ''Svätá Marta a drak'' alebo [tarasque (okolo 1430, Bazilika svätej Márie Magdalény)]]
Narodil sa v Provensálsku v roku 1375. Počas dospievania počúval kázanie španielskeho kňaza a neskôr svätca Vincenta Ferrerského a rozhodol sa napodobniť jeho zbožný život. Za týmto účelom vstúpil do rádu bratov kazateľov v obci Saint-Maximin-la-Sainte-Baume, kde bol tiež vysvätený za kňaza.

Neskôr sa stal priorom kláštora svätej Márie Magdalény v Provensálsku. Okrem toho Abellon tiež vyučoval teológiu v Montpellieri, Avignone a Paríži.

Bol tiež známym umelcom a maliarom. Staral sa o duchovné potreby pútnikov, ktorí prichádzali do kláštora. Na tento účel získal finančné prostriedky od francúzskej kráľovnej potrebné na zriadenie novej budovy. Neďaleko kláštora tiež založil dva mlyny pre miestnych farmárov. André Abellon zomrel v roku 1450 a bol pochovaný v kláštore, v ktorom slúžil.

## Beatifikácia
Dňa 19. augusta roku 1902 bol beatifikovaný Levom XIII..

## Referencie


## Iné projekty

## Zdroj

Kategória:Francúzski maliari
Kategória:Francúzski katolícki blahoslavení
Kategória:Francúzski rímskokatolícki kňazi
Kategória:Osobnosti z Provence-Alpes-Côte d'Azur
Kategória:Blahorečení Levom XIII.
Kategória:Francúzski dominikáni
Kategória:Katolícki svätci majúci sviatok 15. mája
Nechtík

**Nechtík** môže byť:
*zdrobnenina slova necht, pozri necht
* rod rastlín, pozri nechtík (rod)
* pomenovanie dolnej, zúženej časti korunného lupienka (napr. u niektorých druhov rodu pakost)
* pseudonym Janka Jesenského, pozri Janko Jesenský
* pseudonym Ľudmily Podjavorinskej, pozri Ľudmila Podjavorinská

## Pozri aj
* Nechtíková ulica (Bratislava)
Šikula

**Šikula** (ženský variant: **Šikulová**) je priezvisko so zaznamenaným rozšírením v Česku a na Slovensku

## Známi nositelia
* Josef Šikula (* 1933), český profesor aplikovanej fyziky 
* Vincent Šikula (* 1936 – † 2001), slovenský spisovateľ-prozaik, básnik a dramatik, autor literatúry pre deti a mládež
* Milan Šikula (* 1941), slovenský profesor ekonómie 
* Viliam F. Šikula (* 1942 – † 1995), slovenský prozaik, scenárista, hudobník a libretista
* Alexander Šikula (* 1943), slovenský prozaik 
* Josef Šikula (* 1947), český parazitológ a spoluautor webovej publikácie o prírode Valašska
* Bystrík Šikula (* 1956), slovenský spisovateľ a literárny kritik
* Veronika Šikulová (* 1967), slovenská prozaička
* Petr Šikula (* 1974), moravský rímskokatolícky kňaz
* Pavel Šikula (* 1989), český beletrista

## Referencie

Kategória:České priezviská
Kategória:Slovenské priezviská
Nechtík (rod)

**Nechtík** () je rod rastlín, ktorý zastupuje jednoročné až trváce, výrazne aromatické byliny, z čeľade astrovité (*Asteraceae*). Taxonomicky je rod radený do tribusu *[[Calenduleae]]* v podčeľadi astrovaté (*Asteroideae*). Druhy tohto rodu sa prirodzene vyskytujú od Európy až po západné Himaláje. 

## Opis
Druhy rodu nechtík sú jednoročné, vzácne dvojročné alebo trváce, výrazne aromatické byliny. Byľ je priama, vystúpavá alebo poliehavá, zväčša bohato rozkonárená, listnatá, valcovitá, slabo pruhovaná, rôzne husto žliazkato chlpatá alebo bielo pavučinatá, čiastočne lepkavá.

Listy sú striedavé, stopkaté alebo sediace, čepeľ je celistvá, lopatkovitá, obrátene vajcovitá až kopijovitá a jednožilová. Prízemné listy sú v ružici.

Úbory sú stopkaté, jednotlivé alebo tvoriace druhotne zložené súkvetie. Zákrov je široko pologuľovitý, jedno až dvojradový. Zákrovné listene sú čiarkovito kopijovité, ostro končisté, v čase kvitnutia často fialovočervené. Lôžko úboru je ploché a bez plievok. Lúčovité kvety sú samičie, plodné, jedno až viacradové, žlté alebo oranžové. Rúrkovité kvety sú obojpohlavné, neplodné, žlté, oranžové alebo hnedé. Peľnice sú zrastené do peľnicovej rúrky. Blizna je úzka a dvojramenná

Plodmi sú nažky rôzneho tvaru, ktoré dozrievajú výlučne len z lúčovitých kvetov a sú bez chocholca.

## Rozšírenie
Areál prirodzeného rozšírenia druhov rodu nechtík sa rozprestiera od Makronézie, cez Európu, Stredomorie a Arabský polostrov až po západné Himaláje. Za evolučné centrum rodu sa považuje oblasť severného Maroka. Na Slovensku sa pestujú a príležitostne splanievajú.

Zavlečené sú v Severnej, Strednej a Južnej Amerike, v Rusku, Číne, Indii, v Austrálii a na Novom Zélande.

## Druhy vyskytujúce sa na Slovensku
V prirodzenom prostredí z rodu nechtík na Slovensku rastú druhy: 
*nechtík roľný (*Calendula arvensis*)
*nechtík lekársky (*Calendula officinalis*)

## Zoznam druhov
V rámci rodu eviduje databáza semenných rastlín POWO tieto súčasné druhy:
*''Calendula arvensis''  – od Makronézie cez Stredomorie a Arabský polostrov po západné Himaláje.
**[[Calendula davisii]]*  – Maroko. 
**[[Calendula eckerleinii]]*  – Maroko. 
**[[Calendula karakalensis]]*  – Turkménsko. 
**[[Calendula lanzae]]*  – Maroko. 
**[[Calendula maroccana]]*  – Maroko. 
**[[Calendula meuselii]]*  – Maroko. 
**[[Calendula murbeckii]]*  – Maroko. 
*''Calendula officinalis''  – západné Stredomorie. 
**[[Calendula oualidii]]*  – Maroko. 
**[[Calendula pachysperma]]*  – Izrael. 
**[[Calendula palaestina]]*  – od východného Stredomoria po západný Irán. 
**[[Calendula pinnatiloba]]*  – juhozápadné Maroko. 
**[[Calendula stellata]]*  – Sicília, Malta a severozápadná Afrika. 
**[[Calendula suffruticosa]]*  – Madeira a Stredomorie. 
**[[Calendula tripterocarpa]]*  – od Stredomoria cez Arabský polostrov po Irán. 

## Referencie

## Iné projekty

Kategória:Flóra na Slovensku
Kategória:Astrovité
Kategória:Astrovaté
Medokýš (prítok Korytnice)

**Medokýš** je vodný tok v Nízkych Tatrách na území okresu Ružomberok. Je to pravostranný prítok Korytnice s dĺžkou približne 3 km a je tokom V. rádu. Preteká územím Národného parku Nízke Tatry.

## Priebeh toku
Potok pramení na západe pohoria, v geomorfologickom podcelku Ďumbierske Tatry a ich časti Prašivá, pod sedlom Príslop, v nadmorskej výške približne 

Potok pramení v závere doliny Medokýšna, pod hrebeňom medzi Fedorkou () a Skorušovou (). Od prameňa tečie juhozápadným smerom zalesneným územím a onedlho priberá významný ľavostranný prítok z doliny Skorušová. Tu sa potok stáča na západ a tvorí hranicu medzi Nízkymi Tatrami a Starohorskými vrchmi. Na území osady Korytnica-kúpele priberá významný ľavostranný prítok z doliny Pustá a ďalší spod Prašivej (). Pokračuje západným smerom Medokýšnou dolinou južným úpätím Magurky () a onedlho vteká do Korytnickej doliny. Podteká cestu I/59 a následne sa v nadmorskej výške približne  vlieva do Korytnice. Potok patrí do povodia rieky Váh.  

Potok pramení a na hornom toku preteká katastrálnym územím obce Liptovská Lúžna, na strednom a dolnom toku tvorí hranicu s územím obce Liptovská Osada. Celý tok patrí do okresu Ružomberok v Žilinskom kraji.

## Referencie

## Pozri aj
* Nízke Tatry, Ďumbierske Tatry, Prašivá
* Starohorské vrchy

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Nízkych Tatrách
Kategória:Vodné toky v Starohorských vrchoch
Kategória:Povodie Váhu
Kategória:Vodné toky v okrese Ružomberok
Beňatinská voda

**Beňatinská voda** je potok v severovýchodnej časti okresu Sobrance. Je to ľavostranný prítok Sobraneckého potoka, má dĺžku 11,1 km a je tokom X. rádu.

Pramení vo Vihorlatských vrchoch,  na severovýchodnom svahu vrchu Vetrová skala () v nadmorskej výške približne 

Od prameňa tečie na severozápad v lesnom extraviláne obce Beňatina, priberá dva krátke pravostranné prítoky zo severného svahu Vetrovej skaly a následne jeden z východného svahu Starého Koňuša (). Následne priberá svoj najvýznamnejší prítok sprava prameniaci na južnom svahu Holice, ostro sa stočí na juhozápad a vstupuje do intravilánu Beňatiny. V obci priberá dva krátke ľavostranné prítoky zo severného svahu Starého Koňuša a jeden pravostranný zo severného svahu Veľkého Osojíka (). Potom opúšťa intravilán obce juhozápadným smerom a mierne meandruje. Následne priberá Lubenský potok sprava, opäť preteká lesným extravilánom a vstupuje do Východoslovenskej pahorkatiny. Napokon priberá krátky ľavostranný prítok a v nadmorskej výške  severovýchodne od obce Choňkovce ústi do Sobraneckého potoka.

## Referencie

Kategória:Potoky na Slovensku
Kategória:Povodie Laborca
Kategória:Povodie Uhu
Kategória:Vodné toky v okrese Sobrance
Kategória:Vodné toky vo Vihorlatských vrchoch
Kategória:Vodné toky vo Východoslovenskej pahorkatine
Kategória:Beňatina
Kategória:Choňkovce
Formula 1 v roku 2000

**Sezóna 2000** bola 51. ročníkom majstrovstiev sveta jazdcov a 43. ročníkom šampionátu konštruktérov Formuly 1. Kalendár pretekov obsahoval 17 veľkých cien. Sezóna sa začala Veľkou cenou Austrálie 12. marca a skončila sa Veľkou cenou Japonska 14. októbra 2000. 

Majstrom sveta sa stal po tretíkrát Nemec Michael Schumacher, Ferrari získalo titul jazdca po dlhých 21 rokoch, takisto získali pohár konštruktérov. Bol to začiatok éry, ktorá prepisovala históriu Formuly 1.

## Zloženie tímov

## Kalendár

### Zmeny kalendára

* Veľká cena Spojených štátov sa vrátila v roku 2000 po deviatich rokoch na Indianapolis Motor Speedway. 
* Kontroverzným krokom FIA presunula Veľkú cenu Veľkej Británie z bežného júnového termínu na koniec apríla. Stalo sa tak aj napriek tomu, že výkonný riaditeľ F1 Bernie Ecclestone sa snažil presunúť Veľkú cenu Francúzska na rovnaký dátum. 

## Výsledky a umiestnenie

### Výsledky veľkých cien

### Bodovací systém
Body sa udeľovali prvým šiestim najlepšie klasifikovaných jazdcov. Body sa udeľujú za každé preteky podľa nasledujúceho systému:

### Majstrovstvá sveta jazdcov

### Majstrovstvá sveta konštruktérov

## Referencie


2000
Kategória:Šport v 2000
Oblek (mužský odev)

náhľad|Pánsky oblek, tvorený dvojradovým sakom, nohavicami (z rovnakej látky) a košeľe s kravatou.

**Pánsky oblek** je odev určený pre pánov tvorený z nohavíc a saka, ktoré sú vyrobené z rovnakých materiálov. Bežne sa nosí s košeľou s golierom, kravatou a spoločenskými kožennými topánkami. Ak je oblek trojdielny, súčasťou je aj vesta.

V súčasnosti je považovaný za poloformálne oblečenie alebo firemné oblečenie, no keď bol oblek pôvodne vyvinutý, považoval sa za neformálnu alebo ležérnejšiu možnosť v porovnaní s prevládajúcimi štandardmi oblečenia aristokratov a obchodníkov. Spoločenský oblek vznikol v Spojenom kráľovstve v 19. storočí ako športové oblečenie a britské vidiecke oblečenie, a preto bol v tom čase považovaný za ležérnejší ako mestský odev. Pôvod pánskeho obleku možno hľadať v ranej forme moderného formálneho súdneho alebo vojenského oblečenia západnej Európy. Na začiatku 20. storočia bol dovtedy preferovaný čierny frakový kabát nahradený sakom dnešného strihu.

## Materiál
Obleky môžu byť vyrobené z rôznych materiálov, najčastejšie:
* *[[Vlna (pokryv tela)|vlna]]* – kvalitný materiál s jedinečnými vlastnosťami prírodného materiálu
* *umelé (syntetické) vlákna* – najčastejšie sa používa polyester s prídavkom ďalších syntetických tkanív ako je napr. viskóza, elastán a pod.
* *zmes materiálov* – kombinácia vlny a umelého materiálu – pri kvalitnom spracovaní sa spoja výhody prírodnej vlny a synteticky upravených tkanín, ktoré môžu zvýšiť elasticitu, lesk či termoizolačné vlastnosti

## Doplnky
Ku obleku sa nosí košeľa, kožené šnurovacie topánky a opasok vo farbe topánok. Ako doplnok sa pridáva kravata alebo motýlik. Ďalšími obľúbenými doplnkami sú: spona na kravatu, vreckovka v náprsnom vrecku, manžetové gombíky či traky.

## Druhy oblekov
* spoločenský oblek
* business oblek
* smoking
* frak
* žaket

## Využitie
V súlade podľa rôznych dress kódov, ktoré platia či už v pracovnom alebo spoločenskom živote. Najčastejšie dress kódy:
* Black tie dress code
* White tie dress code
* Casual dress code
* Smart casual dress code
* Formal business dress code
* Casual business dress code
* Semi formal dress code

## Referencie

## Iné projekty

## Externé odkazy
* Encyclopædia Britannica

Kategória:Odevy
Patočiny

**Patočiny** je vodný tok v Nízkych Tatrách na území okresu Ružomberok. Je to pravostranný prítok Korytnice s dĺžkou približne 7 km a je tokom V. rádu. Preteká územím Národného parku Nízke Tatry.

## Priebeh toku
Potok pramení na západe pohoria, v geomorfologickom podcelku Ďumbierske Tatry a ich časti Prašivá, na severozápadnom úbočí Veľkej Chochule (), v nadmorskej výške približne 

Potok pramení v oblasti hornej hranice lesa pod hlavným nízkotatranským hrebeňom. Od prameňa tečie severozápadným, následne severným smerom zalesneným územím. Po čase sa prudko stáča na západ a priberá významný pravostranný Škaredý potok. V doline Patočiny preteká chatovou osadou a následne priberá významný Skorušovský potok spod Malej Chochule (). Na strednom toku opäť mení svoj tok na sever a onedlho priberá pravostranný prítok spod Čierneho vrchu (). Stáča sa na západ a tvoriac hranicu Národného parku Nízke Tatry pokračuje do Korytnickej doliny. Tu podteká cestu I/59 a následne sa v nadmorskej výške približne  vlieva pravostranne do Korytnice. Potok patrí do povodia rieky Váh.  

Potok pramení a preteká katastrálnym územím obce Liptovská Lúžna, na dolnom toku však tvorí hranicu s územím obce Liptovská Osada. Celý tok patrí do okresu Ružomberok v Žilinskom kraji.

## Referencie

## Pozri aj
* Nízke Tatry, Ďumbierske Tatry
* Prašivá

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Nízkych Tatrách
Kategória:Povodie Váhu
Kategória:Vodné toky v okrese Ružomberok
Nechtík roľný

**Nechtík roľný** () je druh jednoročnej byliny rodu nechtík, z čeľade astrovité (*Asteraceae*). Jeho prirodzený areál sa rozprestiera od Európy až po západné Himaláje.

## Opis
Nechtík roľný je jednoročná bylina, s vretenovým hlavným koreňom a mnohými tenkými bočnými koreňmi. Byľ je poliehavá, oblúkovito vystúpavá až vzpriamená, na báze bohato rozkonárená, husto listnatá, vysoká 15 až 30 (50) cm.

Prízemné a dolné byľové listy sú krátkostopkaté, čepeľ je obrátene kopijovitá, celistvookrajová alebo oddialene zúbkatá, na vrchole končistá, chlpatá, na okrajoch krátko husto plstnatá, dlhá do 5 cm. Stredné a horné listy sú postupne zmenšujúce, čepeľ je obrátené kopijovitá, celistvookrajová, na vrchole končistá.

Úbory sú na konci konárikov jednotlivé, dlhostopkaté, za plodu ovisnuté, s priemerom do 20 mm. Lúčovitých kvetov v úbore býva 16 až 22, lúče sú podlhovasté, ploché, žlté, vzácnejšie oranžové. Rúrkovité kvety sú žlté alebo hnedofialové, korunná rúrka je krátka, z vonkajšej strany dlho chlpatá. Zákrov je široko pologuľovitý, jednoradový, zriedka aj dvojradový. Zákrovné listene sú vajcovito kopijovité až čiarkovité, zelené, bielo obrúbené, na vrchole červenkasté.

Plodmi sú nažky, ktoré z vonkajších lúčovitých kvetov sú vždy vyvinuté, výrazne dovnútra ohnuté a na chrbte dlho ostnaté, nažky zo stredných lúčovitých kvetov sú zreteľne kratšie ako nažky z vonkajších kvetov (niekedy chýbajú).

## Rozšírenie
Prirodzený areál rozšírenia nechtíka roľného sa rozprestiera od Makronézie, cez Európu, Stredomorie a Arabský polostrov až po západné Himaláje. Zanesený je vo Veľkej Británii, v Severnej Amerike (Kalifornia), Južnej Amerike (Uruguaj), na Kórejskom polostrove a vo východnej Austrálii.

Prvý známy údaj o pestovaní a súčasne splanievaní nechtíka roľného na Slovensku sa datuje do roku 1950 (oblasť Trenčína a Oravy).

## Ekológia
Nechtík roľný je teplomilný a vápnomilný druh. Preferuje výživné, zásadité až neutrálne, výhrevné, najmä hlinitopiesočnaté pôdy. Osídľuje opustené miesta, úhory, suché pasienky, vinohrady a obrábané polia od nížin po podhorský vegetačný stupeň. Kvitne od júna do septembra.

## Galéria

Calendula arvensis blossom.jpg | Detail úboru s jazykovitými a rúrkovitými kvetmi.
Calendula arvensis leaf (03).jpg | Olistený vrchol stonky s koncovým úborom.
Calendula arvensis MHNT.BOT.2007.40.81.jpg | Zrelé nažky.


## Referencie

## Iné projekty

Kategória:Flóra na Slovensku
Kategória:Najmenej ohrozené druhy
roľný
Kategória:Rastliny so žltými kvetmi
Lemmy Caution

[náhľad|[Eddie Constantine – jeden z predstaviteľov role v sérii filmov.]]

**Lemmy Caution** je fiktívna postava z románov a filmov, ktorú vytvoril britský spisovateľ Peter Cheyney v roku 1936.

## História

### Knihy
V knižných predlohách je Lemmy Caution agent FBI, váži 95 kíl a má tvár, ktorá z neho robí miláčika žien. Veľký sukničkár, vie tiež spievať serenády a zároveň hrať na gitare. Predovšetkým je to však impozantný detektív, ktorý rád mláti gaunerov všetkého druhu, ktorí mu skrížia cestu. Má rád aj humorné monológy, ktorých cynizmus a vtipnosť umocňujú pravdu. Od roku 1936 do 1946 vzniklo 11 knižných vydaní.

### Filmy
Úlohu vo filmoch predovšetkým stvárnil francúzsko-americký herec Eddie Constantine, najmä v Borderieho filme *La Môme vert-de-gris* z roku 1953 a v *Alphaville* od Jeana-Luca Godarda z roku 1965. Constantine sa spolu objavil v role agenta v desiatich filmoch. Agent v štýle Jamesa Bonda sa prvýkrát objavil vo filme *Conditions difficiles* z roku 1948.

## Romány
* 1936: *This Man Is Dangerous*
* 1937: *Dames Don't Care*
* 1937: *Poison Ivy*
* 1938: *Can Ladies Kill?*
* 1939: *Don't Get Me Wrong*
* 1940: *You'd Be Surprised*
* 1941: *Your Deal, My Lovely*
* 1942: *Never a Dull Moment*
* 1943: *You Can Always Duck*
* 1945: *I'll Say She Does!*
* 1946: *G-Man at the Yard*

## Kinematografia

### Filmy
* 1948: *Conditions difficiles*, réžia Vernon Sewell
* 1952: *Brelan d'as*, réžia Henri Verneuil (poviedka)
* 1952: *La Môme vert-de-gris*, réžia Bernard Borderie
* 1953: *Les femmes s'en balancent*, réžia Bernard Borderie
* 1953: *Cet homme est dangereux*, réžia Jean Sacha
* 1956*: Vous pigez ?*, réžia Pierre Chevalier
* 1960: *Comment qu'elle est ?*, réžia Bernard Borderie
* 1962: *Lemmy pour les dames*, réžia Bernard Borderie
* 1963: *À toi de faire... mignonne*, réžia Bernard Borderie
* 1965: *Alphaville, une étrange aventure de Lemmy Caution*, réžia Jean-Luc Godard
* 1986: *Makaroni Blues*, réžia Bela Csepcsanyi a Fred Sassebo
* 1991: *Allemagne 90 neuf zéro*, réžia Jean-Luc Godard

### Televízia
* 1975: *Les Grands Détectives*, réžia Alexandre Astruc a Jean-Pierre Decourt
* 1981: *Kottan ermittelt*, réžia Peter Patzak
* 1989: *Le Retour de Lemmy Caution*, réžia Josée Dayan

## Referencie

## Externé odkazy
* Rayonpolar

## Zdroj

Kategória:Fiktívne postavy
Kategória:Fiktívni špióni
Kategória:Filmové postavy
Kategória:Literárne postavy
Oblek

**Oblek** môže byť:
* vrchné, spravidla mužské oblečenie (nohavice, sako, prípadne aj vesta), ušité z jedného typu látky, pozri oblek (mužský odev)
* odev pokrývajúci celé telo, určený na špeciálne účely, napr. hasičský oblek, chemický oblek atď.
* všeobecne synonymum pre odev
Syrový potok

**Syrový potok** je potok v severovýchodnej časti okresu Sobrance. Je to ľavostranný prítok Sobraneckého potoka, má dĺžku 9,4 km a je tokom X. rádu.

Pramení vo Vihorlatských vrchoch,  na severovýchodnom svahu Popriečneho vrchu () v nadmorskej výške približne 

Od prameňa tečie na severozápad v lesnom extraviláne obce Koňuš, veľkým oblúkom sa stáča na západ a priberá krátky prítok zo severozápadného svahu Popriečneho vrchu. Tečie v úzkej doline, ktorá sa smerom k ústiu rozširuje. Následne vstupuje do Východoslovenskej pahorkatiny, priberá najvýznamnejší ľavostranný prítok Suchý potok spod Bačkajovského vrchu a preteká intravilánom obce Koňuš. Pod obcou sa mierne vlní a zároveň sa stáča na severozápad. Napokon podteká cestu II/566 a  na severovýchodnom okraji intravilánu obce Choňkovce sa v nadmorskej výške približne  vlieva do Sobraneckého potoka.

## Referencie

Kategória:Potoky na Slovensku
Kategória:Povodie Laborca
Kategória:Povodie Uhu
Kategória:Vodné toky v okrese Sobrance
Kategória:Vodné toky vo Vihorlatských vrchoch
Kategória:Vodné toky vo Východoslovenskej pahorkatine
Kategória:Koňuš
Kategória:Choňkovce
Simona Brambillová

**Simona Brambillová** (* 27. marec 1965, Monza, Taliansko) je talianska rímskokatolícka mníška, ktorá od 6. januára 2025 slúži ako prefektka Dikastéria pre inštitúty zasväteného života a spoločnosti apoštolského života. Je členkou misionárov Consolata a je prvou ženou na čele dikastéria Rímskej kúrie.

Viedla ženskú vetvu misionárov Consolata v rokoch 2011 až 2023 a v októbri 2023 sa stala prvou sekretárkou Dikastéria pre inštitúty zasväteného života a spoločnosti apoštolského života.

## Život
Narodila sa v 27. marca 1965 Monze, v Lombardii v Taliansku. Diplom v odbore ošetrovateľstvo získala v roku 1986. a pracovala v nemocnici Leopolda Mandić v provincii Lecco. Do Inštitútu misijných sestier Consolata vstúpila v roku 1988 a svoje prvé rehoľné sľuby zložila v roku 1991. V roku 1998 získala licenciát zo psychológie na Inštitúte psychológie Pápežskej Gregorovej univerzity.

Od roku 1999, po vykonaní svojej poslednej profesie, bola zodpovedná za službu mládeže v študijnom centre Macua Xirima v Maua v Mozambiku.

V rokoch 2002 až 2006 vyučovala na Gregoriánskom inštitúte psychológie a v roku 2008 tam získala doktorát z psychológie prácou o evanjelizácii a inkulturácii v Mozambiku.

V rokoch 2005 až 2011 pôsobila ako generálna radkyňa.

Dňa 7. júna 2011 bola zvolená na šesťročné obdobie generálnej predstavenej ženskej vetvy misionárov Consolata a v roku 2017 zvolená na druhé funkčné obdobie, ktoré sa skončilo v máji 2023.

Pápež František si ju vybral, aby sa v roku 2023 zúčastnila na Synode biskupov o synodalite.

Dňa 8. júla 2019 ju pápež František spolu so šiestimi ďalšími menoval za prvé členky Dikastéria pre inštitúty zasväteného života a spoločnosti apoštolského života.

Dňa 7. októbra 2023 ju pápež František vymenoval za prvú sekretárku tohto dikastéria. Je druhou ženou, ktorá zastáva túto hodnosť v dikastériu Rímskej kúrie po Alessandre Smerilli v Dikastériu pre podporu integrálneho ľudského rozvoja, zatiaľ čo ďalšie dve ženy majú rovnaký titul na iných oddeleniach (nie v dikastériách): Nathalie Becquart na Synode biskupov a Raffaella Petrini na Governorate Mestského štátu Vatikán. Pápež František 13. decembra 2024 vymenoval ju a Maríu Líu Zervino spolu s dvoma kardinálmi za svojich menovaných do 16. riadnej rady Generálneho sekretariátu synody. Boli to prvé ženy menované do tejto funkcie.

Pápež František ju 6. januára 2025 vymenoval za prefektku Dikastéria pre inštitúty zasväteného života a spoločnosti apoštolského života. Týmto menovaním sa stala prvou ženou na čele dikastéria Rímskej kúrie.

## Referencie

## Iné projekty

## Zdroj

Kategória:Mníšky
Kategória:Talianski misionári
Kategória:Absolventi Pápežskej univerzity Gregoriany
Kategória:Prefekti Kongregácie pre inštitúty zasväteného života a spoločnosti apoštolského života
Kategória:Osobnosti z Lombardska
Superfaktoriál

V matematike, konkrétne v teórii čísel, sa pojmom **superfaktoriál** prirodzeného čísla n označuje súčin (produkt) všetkých faktoriálov od n po 1. Superfaktoriál sa zvyčajne označuje ako sf(n). Napríklad

sf(5) = 5! \cdot 4! \cdot 3! \cdot 2! \cdot 1! = 120 \cdot 24 \cdot 6 \cdot 2 \cdot 1 = 34560.

### Definícia
Superfaktoriál je možné definovať viacerými spôsobmi

\begin{align}
sf(n) &= \prod^n_{i=1} i! = 1! \cdot 2! \cdot \dots \cdot (n - 1)! \cdot n! \\
      &= \prod^n_{i=1} i^{n+1-i} = 1^n \cdot 2^{n-1} \cdot \dots \cdot (n-1)^2 \cdot n^1 \\
      &= n! \cdot sf(n-1) \\
\end{align}

kde n \in \{0, \mathbb N\}.

Superfaktoriál čísla 0 (podobne ako hyperfaktoriál) je podľa obvyklej konvencie pre prázdny súčin definovaný ako

sf(0) = 1.

## Referencie

Kategória:Postupnosti čísel
Kategória:Kombinatorika
Francis Coplan

náhľad|Knižné diela série Francisa Coplana.

**Francis Coplan** je fiktívna postava, ktorá sa objavila v sérii detektívnych a špionážnych románov a filmov. Ide o francúzskeho tajného agenta vytvoreného Paulom Kennym, ktorý bol označovaný aj pod prezývkou FX-18.

## História
Romány vychádzajú pod pseudonymom Paul Kenn. Je to vlastne pseudonym dvoch belgických spisovateľov, Gastona Vandenpanhuyse (19131981) a Jeana Liberta (19131995). Spolu vytvorili 237 špionážnych románov vydaných v Fleuve Noir, ktoré rozprávajú o dobrodružstvách Francisa Coplana, francúzskeho tajného agenta SDECE. Gaston Van den Panhuyse a Jean Libert začali sériu písať na konci roku 1952, keď Jean Bruce, autor OSS 117, odišiel z vydavateľstva Fleuve Noir. Aby vydavateľ našiel náhradu, ktorá po tomto odchode zostala, žiada dvoch belgických spisovateľov, aby vytvorili postavu podobného charakteru. Séria pokračovala po smrti Gastona Van Den Panhuyse v roku 1981. Odvtedy Jean Libert pokračoval v písaní až do roku 1989, potom Serge Jacquemard prevzal vedenie až do roku 1996.

## Romány

## Filmy
* 1957: *Action immédiate*, réžia Maurice Labro
* 1964: *Coplan, agent secret FX 18*, réžia Maurice Cloche
* 1964: *Coplan prend des risques*, réžia Maurice Labro
* 1965: *Coplan FX 18 casse tout*, réžia Riccardo Freda
* 1967: *Coplan ouvre le feu à Mexico*, réžia Riccardo Freda
* 1968: *Coplan sauve sa peau*, réžia Yves Boisset

## Referencie

## Iné projekty

## Externé odkazy
* Les missions de Francis Coplan

## Zdroj

Kategória:Fiktívne postavy
Kategória:Filmové postavy
Kategória:Literárne postavy
Paula Lopatovská

**Paula Lopatovská**, DiS. art. (* 24. november 2001, Horný Spiš) je slovenská televízna herečka, šansónistka, tanečníčka a klaviristka.

## Životopis
Pochádza zo Spišskej Belej. Je dcérou Pavla a Slávky Lopatovských a sestrou Alexandra Lopatovského. Od septembra 2012 do septembra 2017 bola Lopatovská futbalistkou klubu MŠK Slavoj Spišská Belá. Je absolventkou Konzervatória Jozefa Adamoviča v Košiciach a bakalárskeho štúdia divadelnej vedy na Katedre divadelných štúdií Vysokej škole múzických umení v Bratislave, kde pokračuje v magisterskom štúdiu.

## Filmografia
* 2023: *[[Pán profesor]]* (S05E08)
* 2024: *[[Druhá šanca (seriál z roku 2022)|Druhá šanca]]* (S03E01, 04–07, 11–16)
* 2025 – súčasnosť: *[[Sľub (seriál)|Sľub]]* (Martina Valentová, rod. Gáliková)
* 2025: *[[Dunaj, k vašim službám]]* (Milada, S10 a S12)

## Referencie

## Externé odkazy
* 
* Paula Lopatovská na castingofka.cz 

Kategória:Slovenské televízne herečky
Kategória:Absolventi konzervatórií na Slovensku
Kategória:Osobnosti zo Spišskej Belej
Michal Ďuriš (moderátor)

**Michal Ďuriš** starší (* 8. júl 1964, Brezno) je slovenský televízny moderátor a herec.

## Životopis
V rokoch 1991 až 1996 pôsobil v bábkovom divadle na rázcestí v Banskej Bystrici, od roku 1996 až 2005 pôsobil v STV a TV Markíza ako moderátor. Preslávil sa vďaka relácii *[[Pokušenie (televízna relácia)|Pokušenie]]*, ktorú moderoval približne do roku 2003. V roku 2011 sa stal členom Divadla Jozefa Gregora Tajovského. V tomto roku taktiež začal študovať Akadémiu umení v Banskej Bystrici, ktorú ukončil v roku 2014 s vysokoškolským titulom Bc. art.

## Filmografia

### TV relácie
* 1996 – 2003: *[[Pokušenie (televízna relácia)|Pokušenie]]* (moderátor)
* 2006 – 2007: *[[Duel (televízna relácia)|Duel]]* (moderátor)
* 2017: *[[Pevnosť Boyard (slovenská televízna súťaž)|Pevnosť Boyard]]* (otec Fouras)
* 2023: *[[Lov slov]]* (moderátor)

### TV seriály
* 2009: *[[V mene zákona (seriál)|V mene zákona]]*
* 2010: *[[Kriminálka Staré Mesto]]* (S01E02 – „Prípad vysmiateho muža“)
* 2011: *[[Dr. Ludsky]]* (E03 – „Boh spánku“)
* 2011: *[[Aféry]]* (S02E16 – „Dvojitá tvár“)
* 2012: *[[Búrlivé víno]]*
* 2012: *[[Mesto tieňov]]* (S02E09 – „Vražedná sieť“)
* 2012: *[[Rodinné prípady]]*
* 2013: *[[Kolonáda]]* (Dr. Brezina)
* 2013: *[[Pravdivé príbehy s Katkou Brichtovou]]*
* 2014: *[[Ochrancovia (slovenský seriál)|Ochrancovia]]*
* 2014: *[[Superhrdinovia]]* (E11 – „Ina“)
* 2015: *[[Susedské prípady]]*
* 2015: *[[Divoké kone]]*
* 2016: *[[Za sklom (seriál)|Za sklom]]* (S01E03, 05–08)
* 2017: *[[Rex (seriál)|Rex]]* (E12 – „Stopy krvi“)
* 2017: *[[1890 (seriál)|1890]]* (E02–03)
* 2018: *[[Detektív Dušo]]* (E03 – „Mŕtvy muž v poli“)
* 2019: *[[Záchranári]]*
* 2019: *[[Strážmajster Topinka]]* (E06, 12–13)
* 2019: *[[Prázdniny (seriál)|Prázdniny]]* (S03E08)
* 2021: *[[Mami, kúp mi psa]]* (E04–05, 07–10)
* 2022, 2024: *[[Kriminálka Kraj]]* (S01E06, S02E01–10)
* 2023: *[[Duch (seriál)|Duch]]* (E03 – „Mŕtva voda“)
* 2023: *Mama na prenájom* (E83) - Dušanov lekár
* 2024: *[[Čas nádejí]]* (E01)
* 2024: *[[Slasti, strasti!]]* (E02 – „Úplatok / Kniha“)
* 2024: *[[Druhá šanca (seriál z roku 2022)|Druhá šanca]]* (S03E14)
* 2025: *[[Sľub (seriál)|Sľub]]* (Riaditeľ/Zástupca Viktor Gálik)
* 2026: *[[Sľub (seriál)|Sľub]]* (Učiteľ Viktor Gálik)

### Filmy
* 2016: *[[Červený kapitán]]* (Stríbro)
* 2023: *[[A máme, čo sme chceli]]* (Muž v sakristii)

### TV filmy
* 2016: *[[Zázračný nos]]* (Majordóm kráľa Artura)
* 2021: *[[Jozef Mak (televízny film)|Jozef Mak]]* (Richtár)

## Referencie

## Externé odkazy
* 
* 

Kategória:Slovenskí televízni herci
Kategória:Slovenskí filmoví herci
Kategória:Slovenskí divadelní herci
Kategória:Slovenskí televízni moderátori
Kategória:Absolventi Akadémie umení v Banskej Bystrici
Kategória:Osobnosti z Brezna
Barborinský potok

**Barborinský potok** je vodný tok v Nízkych Tatrách a Starohorských vrchoch na území okresu Ružomberok. Je to pravostranný prítok Korytnice s dĺžkou približne 4 km a je tokom V. rádu. Preteká územím Národného parku Nízke Tatry.

## Priebeh toku
Potok pramení na západnom okraji Nízkych Tatier, v geomorfologickom podcelku Ďumbierske Tatry a ich časti Prašivá, na juhozápadnom úbočí Prašivej (), v nadmorskej výške približne 

Potok pramení v nevýraznom žľabe v zalesnenej oblasti pod hlavným nízkotatranským hrebeňom. Od prameňa tečie severozápadným smerom a onedlho priberá pravostranný prítok zo Zadného úplazu a ľavostranný spod Hiadeľského sedla. Tu opúšťa Nízke Tatry a pokračuje už Starohorskými vrchmi. Stáča sa západným až severozápadným smerom a pokračuje dolinou Dolné Vodné, kde priberá významnejší pravostranný prítok zo Stredného úplazu na úbočí Prašivej. Na strednom toku priberá pravostranný prítok zo Skalín a na úpätí Baby () aj ľavostranné z doliny Vyšné Vodné a Stredné Vodné. Tu sa dolina nazýva Barboriná a potok ňou už bez významnejších prítokov smeruje do Korytnickej doliny. Tu sa v blízkosti cesty I/59 v nadmorskej výške približne  vlieva pravostranne do Korytnice. Potok patrí do povodia rieky Váh.  

Potok pramení a preteká iba katastrálnym územím obce Liptovská Osada v okrese Ružomberok v Žilinskom kraji.

## Referencie

## Pozri aj
* Nízke Tatry, Ďumbierske Tatry, Prašivá
* Starohorské vrchy

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Nízkych Tatrách
Kategória:Vodné toky v Starohorských vrchoch
Kategória:Povodie Váhu
Kategória:Vodné toky v okrese Ružomberok
Gaia (satelit)

**Gaia** je kozmická sonda slúžiaca na astrometriu. Jej cieľom bolo zmapovať objekty našej Galaxie s veľmi veľkou presnosťou. Fungovala ako zložitý, multifunkčný skener hviezdnej oblohy. Mnohonásobné pozorovania tých istých hviezd nielenže umožnili presnejšie zamerať ich polohu a rýchlosť pohybu, ale zisťovali sa aj zmeny v ich jasnostiach. 

Gaia bola nástupcom prvej kozmickej sondy tohto typu, Hipparcos. Oproti nej bola schopná pozorovať aj omnoho slabšie hviezdy, až do 20. magnitúdy, s výnimkou 62 najjasnejších hviezd oblohy. 15. januára 2025, po jedenásťročnej práci, ukončila svoje vedecká pozorovania. Dôvodom je dochádzanie paliva v jej nádrži.

Cena družice bola zhruba 450 miliónov eur, ďalšie stovky miliónov išli na jej prevádzku a spracovanie údajov. Odštartovala 19. decembra 2013 z európskeho kozmodrómu Kourou na rakete Sojuz s horným stupňom Fregat. mala výšku 3,5 metra a šírku po rozložení slnečného štítu vyše 10 metrov. S palivom mala štartovaciu hmotnosť 2 030 kg. Disponovala dvojicou teleskopov a 106 CCD čipmi.

Gaia po dosiahnutí parkovacej obežnej dráhy zamierila k Lagrangeovmu bodu L2. Po motorických manévroch začala obiehať tento bod, pričom sa vyhýbala zemskému tieňu – vstup do neho by mohol sondu znefunkčniť. Najprv vykonávala kalibračné merania, od 21. augusta 2014 ostré merania. Jej výsledky sa zverejňovali v tzv. balíčkoch. Prvý prišiel v septembri 2016. Posledný balík dát bude zverejnený až okolo roku 2029.

Počas svojej činnosti urobila až tri bilióny pozorovaní viac než dvoch miliárd objektov. Vďaka tomu vytvorila väčšiu a presnejšiu mapu našej Galaxie než sme mali k dispozícii doteraz. Pomohla tiež zrekonštruovať minulý vývoj našej Galaxie. Pozorovala však aj iné galaxie, objavila nový typ čiernych dier, najbližšie čierne diery k slnečnej sústave, vytvorila mapu 1,3 milióna kvazarov, pomohla určiť dráhy 156 000 planétok a u 352 z nich odhaliť ich potenciálne mesiace.

## Referencie

## Externé odkazy
* Gaia na webe ESA 
* Gaia na webe eoPortal 
* 
* 

Kategória:Astrometrické sondy
Kategória:Sondy ESA
Kategória:Kozmické observatóriá
Kategória:Úspešné sondy
Kategória:Neaktívne sondy
Kategória:Kozmonautika v 2013
Kategória:Umelé družice v libračných bodoch sústavy Zem-Slnko
Veľvyslanectvo Slovenskej republiky vo Francúzsku

náhľad|budova veľvyslanectva

**Veľvyslanectvo Slovenskej republiky vo** **Francúzsku**: (*Veľvyslanectvo Slovenskej republiky v Paríži*, ) je zastupiteľský úrad Slovenskej republiky vo Francúzskej republike. Nachádza sa na 125 rue du Ranelagh, v 16. obvode Paríža, hlavného mesta krajiny. Jej veľvyslancom (akreditovaným aj v Monaku a Alžírsku) je od roku 2023 Ján Šoth.

## Veľvyslanci Slovenska vo Francúzsku
Od rozdelenia Česko-Slovenska v roku 1993 zastupujú Slovensko vo Francúzsku títo veľvyslanci :

## História
Slovenská delegácia pri OECD sídli na 28 avenue d'Eylau, v tom istom obvode.

## Konzuláty
Okrem konzulárneho oddelenia svojho veľvyslanectva v Paríži má Slovensko honorárne konzuláty v Lille, Grenobli, Nancy, Lyone a Toulouse.

## Referencie
V *[[Journal officiel de la République française]]* (JORF) o Légifrance :


### Ostatné referencie


## Pozri aj
* Zoznam diplomatických misií Slovenska
* Veľvyslanectvo Francúzska na Slovensku

## Externé odkazy
* 
* Stránky iných slovenských misií na francúzskom území: OCDE, UNESCO, Rada Európy

## Zdroj

Francúzsko
Kategória:Francúzsko-slovenské vzťahy
Kategória:16. obvod (Paríž)
Slovensko
ZooBank

**ZooBank** je webová platforma, ktorá slúži ako centrálna evidencia vedeckých mien používaných v zoológii. Poskytuje otvorený prístup komunite na účely oficiálneho registra zoologickej nomenklatúry, ako služby pre biológov, taxonómov a ďalších pre prístup informácií o biodiverzite.

## História
ZooBank bola založená v roku 2006 inštitúciou International Commission on Zoological Nomenclatrure (ICZN).

## Obsah databázy
V súčasnej dobe ZooBank umožňuje registráciu štyroch dátových objektov:

* nomenklatúrne akty – použitie vedeckých názvov zvierat, ktoré sú v súlade s pravidlami ICZN
* publikácie – obsahujú nomenklatúrne akty
* autori – každý kto je autorom nejakej publikácie alebo prispievateľom ZooBank
* typy exemplárov – typ exemplárov pre vedecké pomenovanie zvierat, táto databáza je považovaná za provizórnu a nie je plne implementovaná

## Možnosť editácie registra
Vyhľadávanie názvov je možné priamo na webových stránkach. Na prispievanie či editáciu registra je nutné si vytvoriť na stránke ZooBank vlastný účet, alebo príspevky posielať emailom.

## Referencie

## Zdroj

Kategória:Biologické databázy
Kategória:Taxonómia
Kategória:Vzniklo v 2006